মালয়েশিয়া
মালয়েশিয়া () তেরটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিনপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, পেনিনসুলার মালয়েশিয়া এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
চার্চগেট
চার্চগেট হচ্ছে মহারাষ্ট্রের রাজধানী মুম্বাইয়ের দক্ষিণাংশে অবস্থিত একটি উপনগর এলাকা। আঠারো শতক থেকে উনিশ শতকে মাঝ পর্যন্ত মুম্বাই প্রাচীরে ঘেরা শহর ছিল। তখন মুম্বাইতে তিনটি ফটক ছিল চার্চগেট তারই একটি, যেটি সেন্ট টমাস ক্যাথিড্রালের নামানুসারে নামাঙ্কিত করা হহয়। ফটকটি বর্তমান শহরের ফ্লোরা ফাউন্টেনের কাছে অবস্থিত ছিল।